কাদিগড় জাতীয় উদ্যান

কাদিগড় জাতীয় উদ্যান বাংলাদেশের একটি দর্শনীয় স্থান, যা ময়মনসিংহ জেলার অন্তর্গত। এটি দেশের রাজধানী ঢাকা হতে ১৫০ কিমি উত্তরে অবস্থিত যা ২০১০ সালে জাতীয় উদ্যান এলাকা হিসেবে ঘোষণা করা হয়। ৩৪৪.১৩ হেক্টর জমি নিয়ে এই জাতীয় উদ্যান এলাকাটি গঠিত। == বিশেষত্ব == ময়মনসিংহ শহর থেকে ৩২ কিলোমিটার দক্ষিণে ঢাকা-ময়মনসিংহ মহাসড়কে ভালুকা উপজেলার কাচিনা ইউনিয়নের সিডষ্টোর বাজার টু সখিপুর রাস্তার কাচিনা বাজার হইতে প্রায় ১ কি: মি: উত্তরে পালগাও চৌরাস্তার পাশে, কাচিনা গ্রামের উত্তর এবং পালগাও গ্রামের পূর্ব দিকে অবস্থিত। মূলত: শাল গাছের বন এটি; মধুপুর গড়ের একটি অংশ এই এলাকা। এখান প্রধান বৃক্ষ শাল, সেগুন ও কাঁঠাল। কাদিগড় জাতীয় উদ্যানের পার্শ্ববর্তী কাচিনা, বাটাজোর, পালগাঁও, তামাট ও ডাকুরিয়া গ্রামে বন বিভাগের নীতিমালাকে লঙ্ঘন করে বিভিন্ন স্থানে স্থাপন করা হয়েছে ১৫টি করতকল। এসব করাতকলে অনবরত চলছে প্রকাশ্য দিবালোকে ও রাতের আঁধারে শাল বনের বড় বড় গাছ কেটে কাঠ চেরাই করা। এসব চেরাই কাঠ পরবর্তীকালে আশপাশ এলাকার বাজারে অবস্থিত আসবাবপত্রের দোকানে দেদারছে বিক্রি করা হচ্ছে। == কীভাবে যাবেন == সড়ক পথে ঢাকা হতে ময়মনসিংহের দূরত্ব ১২১ কিলোমিটার এবং রেলপথে ঢাকা হতে ময়মনসিংহ রেল স্টেশনের দূরত্ব ১২৩ কিলোমিটার। ঢাকা থেকে সড়ক ও রেল পথে ময়মনসিংহের সাথে যোগাযোগ ব্যবস্থা রয়েছে। ঢাকা বা ময়মনসিংহ থেকে বাস বা সিএনজি চালিত অটোরিক্সা যোগে কাদিগড় যাওয়া যায়। ঢাকার সায়েদাবাদ ও মহাখালী বাস স্টেশন থেকে ময়মনসিংহে আসার সরাসরি দুরপাল্লার এসি ও নন-এসি বাস সার্ভিস আছে; এগুলোতে সময় লাগে ২.৩০ হতে ৪.০০ ঘণ্টা। ঢাকা থেকে ময়মনসিংহের উদ্দেশ্যে শামীম, এনা, সৌখিন, নূর, নিরাপদ ট্রাভেলস্, আলম এশিয়া, বিলাস, এস আলম, সিসকম, ড্রিমল্যান্ড, মামুন, শ্যামলী প্রভৃতি পরিবহন কোম্পানীর বাস আছে প্রতি ১০ মিনিট পর পর। এগুলোতে এসে ভালুকায় নামতে হবে। ঢাকার কমলাপুর রেল স্টেশন থেকে ট্রেনে সরাসরি ময়মনসিংহে আসা যায়। কমলাপুর রেল স্টেশন থেকে প্রতিদিন একাধিক ট্রেন ময়মনসিংহের পথে যাতায়ত করে। এগুলোতে এসে সেখান থেকে বাস বা সিএনজি চালিত অটোরিক্সা যোগে কাদিগড় যেতে হবে। ময়মনসিংহে কোনো বিমানবন্দর না-থাকায় এখানে সরাসরি আকাশ পথে আসা যায় না, নিকটবর্তী বিমানবন্দর ঢাকার হযরত শাহজালাল (রহঃ) আন্তর্জাতিক বিমানবন্দর। অপ্রচলিত মাধ্যম হিসাবে নৌপথ ব্যবহৃত হয়ে থাকে; তবে সরাসরি কোনো নৌযান চলাচল করে না। অপরদিকে, হাওড় এলাকায় যোগাযোগের একমাত্র বাহন নৌযান। == ঘুরে দেখুন == নিকটবর্তী দর্শনীয় স্থানগুলো ঘুরে বেড়াতে পারেন; এগুলোর মধ্যে উল্লেখযোগ্যগুলো হলো - শশী লজ; গৌরীপুর লজ; আলেকজান্ডার ক্যাসেল; শিল্পাচার্য জয়নুল আবেদিন সংগ্রহশালা; স্বাধীনতাস্তম্ভ; ব্রহ্মপুত্র নদের তীরবর্তী পার্ক; ময়মনসিংহ জাদুঘর; বোটানিক্যাল গার্ডেন; নজরুল স্মৃতি কেন্দ্র; মুক্তাগাছা জমিদারবাড়ি; মহারাজ সূর্যকান্তের বাড়ি; গৌরীপুর রাজবাড়ি; বীরাঙ্গনা সখিনার মাজার; রামগোপাল জমিদারবাড়ি; ফুলবাড়িয়া অর্কিড বাগান; চীনা মাটির টিলা; আবদুল জববার স্মৃতি জাদুঘর; কুমিরের খামার; ময়মনসিংহ টাউন হল; বাংলাদেম পরমাণু কৃষি গবেষণা ইনস্টিটিউট; বাংলাদেশ মৎস্য গবেষণা ইনস্টিটিউট; তেপান্তর ফিল্ম সিটি। == কোথায় থাকবেন == ময়মনসিংহে থাকার জন্য স্থানীয় পর্যায়ের কিছু সাধারণ মানের হোটেল রয়েছে। এছাড়াও থাকার জন্য সরকারি ও বেসরকারি পর্যায়ে কিছু উন্নতমানের কিছু রেস্ট হাইজ ও হোটেলও রয়েছে - সার্কিট হাউস, ময়মনসিংহ নজরুল ভিআইপি ডাকবাংলো : ত্রিশাল, ময়মনসিংহ জিটিআই ডরমিটরী : বাংলাদেশ কৃষি বিশ্ববিদ্যালয়, ময়মনসিংহ, ০১৭১৫-৬২৬ ৮৭২ হোটেল মোস্তাফিজ ইন্টারন্যাশনাল : গঙ্গাদাস গুহরোড, ময়মনসিংহ, ☎ ০৯১-৬৩৮৭০, ৬৩৮৭১ হোটেল খাঁন ইন্টারন্যাশনাল : মহারাজা রোড, ময়মনসিংহ, ☎ ০৯১-৬৫৯৯৫, মোবাইল: ০১৭১৫-২৮১ ৬৭৮ রিভার প্যালেস : তালতলা ডোলাদিয়া, খাগডহর, ময়মনসিংহ, ☎ ০৯১-৬৬১৫০-১, মোবাইল: ০১৭১০-৮৫৭ ০৫৪ হোটেল আমির ইন্টারন্যাশনাল, ☏ +৮৮০৯১-৫১৫০০, +৮৮০৯১-৬৩৩৭৬, +৮৮০১৭১১-১৬৭৯৪৮, ফ্যাক্স: +৮৮-০৯১-৬৪০৮৮, ইমেইল: contact@hotelamirbd.com। ৳১৮৮৪-৭৮৪৯। (হালনাগাদের তারিখ মার্চ ২০১৯) == খাওয়া দাওয়া == স্থানীয় পর্যায়ের বিখ্যাত খাদ্য হলো মন্ডা ও দৈ। এছাড়াও স্থানীয় মাছ, আনারস এবং কাঠালের দারুণ সুখ্যাতি রয়েছে। এখানে সাধারণভাবে দৈনন্দিন খাওয়া-দাওয়ার জন্য স্থানীয় হোটেল ও রেস্তোরাঁগুলোতে সুস্বাদু খাবার পাওয়া যায়। এখানে খাওয়া দাওয়ার জন্য বেশকিছু উন্নতমানের রেস্তোরাঁ রয়েছে - সারিন্দা রেস্তোরাঁ : সি.কে. ঘোষ রোড, ময়মনসিংহ; ধানসিঁড়ি রেস্তোরাঁ : সি.কে. ঘোষ রোড, ময়মনসিংহ; সর গরম : চড়পাড়া মোড়, ময়মনসিংহ; খন্দকার রেস্তোরাঁ : পুরাতন পুলিশ ক্লাব রোড, গাঙ্গিনারপাড়, ময়মনসিংহ; স্পাইস ক্লাব : সি.কে. ঘোষ রোড, ময়মনসিংহ; গ্রীণ পার্ক রেস্তোরাঁ : দূর্গাবাড়ী রোড, ময়মনসিংহ; প্রেসিডেন্সি কিচেন : ছায়াবাণী সিনেমা হল সংলগ্ন, সি.কে. ঘোষ রোড, ময়মনসিংহ; ফিউশন ক্যাফে ও লাউঞ্জ : সাহেব আলী রোড, ময়মনসিংহ; মেনসা রেস্তোরাঁ : সি.কে. ঘোষ রোড, ময়মনসিংহ। == সতর্কতা == যেকোনো সমস্যায় যোগাযোগ করতে পারেন - চিকিৎসা সম্পর্কিত যোগাযোগের জন্য ময়মনসিংহ মেডিক্যাল কলেজ হাসপাতাল: ☎ ০৯১-৬৬০৬৩, মোবাইল: ০১৭৬৮-০২৭ ১১৫; ডা: কে. জামান চক্ষু হাসপাতাল, ময়মনসিংহ: ☎ ০৯১-৬৬৯৮২, ৬৭১৮০; জননিরাপত্তা সম্পর্কিত যোগাযোগের জন্য ওসি কোতয়ালী মযমনসিংহ: ০১৭১৩-৩৭৩ ৪৩০; ওসি মুক্তাগাছা- ০১৭১৩৩৭৩৪৩১; ওসি ফুলবাড়ী- ০১৭১৩৩৭৩৪৩২; ওসি ত্রিশাল- ০১৭১৩৩৭৩৪৩৩; ওসি গৌরীপুর- ০১৭১৩৩৭৩৪৩৪; ওসি ঈশ্বরগঞ্জ- ০১৭১৩৩৭৩৪৩৫; ওসি নান্দাইল- ০১৭১৩৩৭৩৪৩৬; ওসি ফুলপুর- ০১৭১৩৩৭৩৪৩৭; ওসি হালুয়াঘাট- ০১৭১৩৩৭৩৪৩৮; ওসি ধোবাউরা- ০১৭১৩৩৭৩৪৩৯; ওসি গফরগাও- ০১৭১৩৩৭৩৪৪০; ওসি ভালুকা- ০১৭১৩৩৭৩৪৪১।